Ντορίνο Α΄ Γκαττιλούζιο

Ο Ντορίνο Γκαττιλούζιο (απεβίωσε στις 30 Ιουνίου 1455) ήταν ο τέταρτος Άρχοντας της Λέσβου από το 1428 έως το 1455.
 Βιογραφία 
Ήταν ο δεύτερος γιος του Φραντσέσκο Β΄ Γκαττιλούζι και της Βαλεντίνα Ντόρια. Διαδέχτηκε τον μεγαλύτερο αδερφό του, Τζάκοπο Γκαττιλούζι, το 1428. Προηγουμένως, είχε διατελέσει κυβερνήτης της Φώκαιας για διάστημα αρκετών ετών, τουλάχιστον από το 1423-4.Miller (1913), p. 419 Λίγο καιρό αφότου ανήλθε στην εξουσία της Λέσβου, ενημέρωσε τη Γένοβα ότι επιθυμούσε να συμπεριληφθεί στο σύμφωνό της του 1428 με τον Αλφόνσο Ε΄ της Αραγωνίας. Αυτό οδήγησε στη συμμετοχή του στον πόλεμο της Γένοβας ενάντια στη Βενετία για διάστημα μερικών ετών.Miller (1913), pp. 420f

Κατά την διάρκεια της εξουσίας του ως Άρχοντα της Λέσβου, του κάστρο του Κόκκινου στη Λήμνο και το νησί της Θάσου περιήλθαν υπό τον έλεγχό του.Miller (1913), pp. 422f Ωστόσο, ήταν κατάκοιτος από το 1449 κι έπειτα και ο γιος του, Ντομένικο, κυβερνούσε τα εδάφη στο όνομά του.Miller (1913), p. 427

Μετά την Άλωση της Κωνσταντινούπολης, η κυριαρχία των Οθωμανών στο Αιγαίο ενισχύθηκε, ενώ όταν ο Οθωμανός ναύαρχος αγκυροβόλησε ανοιχτά της Λέσβου τον Ιούνιο του 1455, ευρισκόμενος καθ'οδόν για τη Ρόδο, ο γιος του, Ντομένικο, έκρινε ως έξυπνη διπλωματική κίνηση να αποστείλει ως διπλωμάτη, τον ιστορικό Δούκα, στον αξιωματούχο με πλούσια δώρα όπως "ενδύματα από μετάξι και πλεκτό μαλλί, έξι στον αριθμό, 6.000 ασημένια νομίσματα, 20 βόδια, 50 πρόβατα, καθώς και περισσότερα από 800 λίτρα κρασιού, 2 μπούσελ από μπισκότο και ένα από ψωμί, περισσότερες από 1000 λίβρες τυριού και ανυπολόγιστο αριθμό φρούτων", καθώς και άλλα διάφορα δώρα προς τα μέλη του επιτελείου του ναυάρχου.Miller (1913), p. 428 Ο Ντορίνο απεβίωσε λίγο καιρό μετά την πρεσβεία αυτή.

 Οικογένεια 
Ο Ντορίνο νυμφεύθηκε την Οριέττα Ντόρια. Η Οριέττα έγινε γνωστή το 1450, όταν ηγήθηκε των κατοίκων της Μήθυμνας (Μολύβου), απωθώντας μια οθωμανική επίθεση εναντίον της Λέσβου.Miller (1913), p. 426 Το ζεύγος απέκτησε έξι γνωστούς απογόνους:

 Φραντσέσκο Γ', Άρχοντας της Θάσου, νυμφεύτηκε μία κόρη του πατρικού του θείου, Παλαμέντε Γκαττιλούζιο.
 Ντομένικο, κυβέρνησε από το 1455 έως το 1458.
 Νικολό, κυβέρνησε από το 1458 έως το 1462.
 Τζινέβρα, παντρεύτηκε το 1444 τον Τζιάκομο Β΄ Κρίσπο δούκα της Νάξου.Miller (1913), p. 425
 Αικατερίνη (απεβ. 1442), παντρεύτηκε τον Κωνσταντίνο ΙΑ΄· χωρίς (επιζήσαντες;) απογόνουςThe Fall of the Byzantine Empire: a Chronicle by George Sphrantzes, 1401-1477, translated by Marios Philippides (Amherst: University of Massachusetts, 1980), p. 53
 Μαρία, παντρεύτηκε τον Αλέξανδρο Μεγάλο Κομνηνό, γιο και συναυτοκράτορα του Αλέξιου Δ΄ της Τραπεζούντας.

 Παραπομπές 

 Πηγές 


 Εξωτερικοί Σύνδεσμοι 

"The Lesbian ancestors of Prince Rainier of Monaco, Dr. Otto von Habsburg, Brooke Shields and the Marquis de Sade" by William Addams Reitwiesner, an extensive article on the Gattilusio and their descedants

κατηγορία:ιστορία της Λέσβου
Ντορίνο Α'